วอนช่วยยายขายน้ำเต้าหู้ ป่วยหัวใจรั่ว-มะเร็ง ต้องเลี้ยงหลานอีก 5 คน 
(ภาพจากประชาสัมพันธ์จังหวัดกาญจนบุรี),ผู้ว่าฯ กาญจนบุรี รุดเยี่ยมแม่ค้าน้ำเต้าหู้ ยายที่เลี้ยงหลานถึง 5 คน ทั้งยังป่วยหัวใจรั่วและมะเร็งต่อมน้ำเหลือง ไปรักษาที่ศิริราช ด้วยวิธีสเต็มเซลล์ ครั้งละ 2 แสน มอบเงินช่วยเหลือ พร้อมเชิญชวนผู้ใจบุญร่วมบริจาค,วันที่ 3 มิ.ย. 59 ที่บ้านเลขที่ 4 หมู่ 5 ต.บ้านเหนือ อ.เมืองกาญจนบุรี นายศักดิ์ สมบุญโต ผวจ.กาญจนบุรี พร้อมด้วย นายถวิล ศิริสวัสดิลก ปจ.กาญจนบุรี กาชาดจังหวัด สสจ. พม.กาญจนบุรี รพ.พหลพลพยุหเสนา ลงพื้นที่เยี่ยม นางทัดชนก ตรีรัตนากร อายุ 58 ปี ผู้ป่วยด้วยโรคลิ้นหัวใจรั่วและมะเร็งต่อมน้ำเหลือง เข้ารักษาที่โรงพยาบาลพหลพลพยุหเสนา และได้ส่งตัวผู้ป่วยไปรับการรักษาที่โรงพยาบาลศิริราช  ,ทั้งนี้ ผู้ป่วยรายนี้ต้องรักษาโรคมะเร็งโดยวิธี Stem cell เสียค่าใช้จ่าย 200,000 บาท แต่บัตรประกันสุขภาพถ้วนหน้าไม่คุ้มครอง ต้องเสียค่าใช้จ่ายเอง ปัจจุบันผู้ป่วยยังประกอบอาชีพด้วยตนเอง ด้วยการขายน้ำเต้าหู้ รายได้ประมาณวันละ 300 บาท มีภาระเลี้ยงดูหลานอีก 5 คน ซึ่งเป็นบุตรของบุตรสาวที่ไปทำงานต่างจังหวัด มีรายได้ไม่แน่นอน และ นางทัดชนก ตรีรัตนากร ต้องเลี้ยงดูหลานทั้ง 5 คนเพียงคนเดียว ทำให้ขณะนี้มีสภาพความเป็นอยู่อย่างลำบากและเดือดร้อนเป็นอย่างมาก จึงมอบเงินช่วยเหลือเพื่อนำไปใช้ในการรักษาต่อไป ,โอกาสนี้ นายศักดิ์ สมบุญโต ผู้ว่าราชการจังหวัดกาญจนบุรี ได้เชิญชวนให้ผู้มีจิตศรัทธาร่วมบริจาคเงินช่วยเหลือผ่านทางบัญชี กองทุนพระราชทานเพื่อสงเคราะห์คนไข้ยากจน สมเด็จพระเทพฯ โรงพยาบาลพหลพลพยุเสนา เพื่อนางทัดชนก ตรีรัตนากร ธนาคารกรุงไทย สาขากาญจนบุรี เลขบัญชี 713-0-16947-8. 
ผู้ว่าฯ กาญจนบุรี รุดเยี่ยมแม่ค้าน้ำเต้าหู้ ยายที่เลี้ยงหลานถึง 5 คน ทั้งยังป่วยหัวใจรั่วและมะเร็งต่อมน้ำเหลือง ไปรักษาที่ศิริราช ด้วยวิธีสเต็มเซลล์ ครั้งละ 2 แสน มอบเงินช่วยเหลือ พร้อมเชิญชวนผู้ใจบุญร่วมบริจาค 
ธารใจไทยรัฐ,วอนช่วย,ยายเลี้ยงหลาน,แม่ค้าน้ำเต้าหู้,ทัดชนก ตรีรัตนากร,ป่วยมะเร็งต่อน้ำเหลือง,หัวใจรั่ว,กาญจนบุรี,ข่าวทั่วไทย,ไทยรัฐออนไลน์,ข่าวสังคม